C 138/20
EL
Επίσημη Εφημερίδα της Ευρωπαϊκής Ένωσης
21.4.2023
Επιπλέον, το 2015 η μονάδα τεχνολογίας κτηνοτροφικής παραγωγής (τμήμα του κέντρου έρευνας και τεχνολογίας αγροδιατροφικού τομέα της Αραγονίας ή CITA σύμφωνα με το ισπανικό ακρωνύμιό του) δημοσίευσε τα αποτελέσματα του ερευνητικού έργου με τίτλο Effect of diet, packaging and exposure time on visual appraisal and intention to purchase 'Cerdo de Teruel' PGI pork (Επιπτώσεις της διατροφής, της συσκευασίας και του χρόνου έκθεσης στην οπτική εκτίμηση και την πρόθεση αγοράς χοιρινού κρέατος ΠΓΕ «Cerdo de Teruel») (Panea, B. et al., 2015).
Μεταξύ των συμπερασμάτων αυτής της έρευνας, αξίζει να σημειωθεί η διαπίστωση ότι η ομάδα ελέγχου —χοιρινό «Cerdo de Teruel» από χοίρους που έλαβαν τη συνήθη διατροφή τους— σημείωσε υψηλότερη βαθμολογία από τις άλλες ομάδες, στις οποίες τα ζώα έλαβαν διαφορετικούς τύπους τροφής.
Το 2016 οι ερευνητές του CITA υλοποίησαν ένα έργο, στο πλαίσιο του Ταμείου Επενδύσεων του Teruel, με τίτλο Health management, production and marketing alternatives for 'Cerdo de Teruel' pork: a proposal for sustainability (Εναλλακτικές λύσεις ως προς τη διαχείριση της υγείας, την παραγωγή και την εμπορία του χοιρινού «Cerdo de Teruel»: πρόταση βιωσιμότητας) (Panea, B. et al., 2016).
Έκτοτε, διεξήχθη περαιτέρω έρευνα με τη συμμετοχή της CITA και παρουσιάστηκε σε προγράμματα που συγχρηματο­ δοτούνται από το Ευρωπαϊκό Ταμείο Περιφερειακής Ανάπτυξης: Healthy sausages made from pork from Teruel: Reduced content of saturated fat and salt (Υγιεινά λουκάνικα από χοιρινό του Teruel: Μειωμένη περιεκτικότητα σε κορεσμένα λιπαρά και αλάτι) (Panea, B. et al., 2019).
Το «Cerdo de Teruel» εμφανίζεται και σε ένα εντελώς διαφορετικό είδος δημοσιεύσεων, με μεγάλο κοινό και ευρεία αναγνώριση, και συγκεκριμένα στη λογοτεχνία.
Ένα χαρακτηριστικό παράδειγμα αποτελεί το κεφάλαιο του μυθιστορήματος Animales urbanos (Αστικά ζώα) (Leiz, K. 2018) με τίτλο Del cerdo de Teruel y del amor (Περί «Cerdo de Teruel» και περί έρωτος).
Εκτός από την παράδοση και τις επιστημονικές και ενημερωτικές δημοσιεύσεις που υποστηρίζουν τη φήμη του «Cerdo de Teruel», η τελευταία καταδεικνύεται περαιτέρω από την αναγνώρισή του στην αγορά.
Το «Cerdo de Teruel» είναι το όνομα που χρησιμοποιούν οι παραγωγοί και οι πωλητές για να αναφερθούν σε αυτό το εξαιρετικά περιζήτητο κρέας ενώ χρησιμοποιείται ευρέως στην αγορά, καθώς και σε υπεραγορές και κρεοπωλεία σε όλη την Ισπανία.
Τα πιάτα που παρασκευάζονται με «Cerdo de Teruel» αποτελούν επίσης μόνιμο στοιχείο στους καταλόγους των εστιατορίων σε ολόκληρη τη χώρα.
Επιπλέον, σε αξιόπιστες ψηφιακές πλατφόρμες υπάρχουν συνταγές που χρησιμοποιούν «Cerdo de Teruel».
Ένα παράδειγμα αποτελεί η συνταγή για χοιρινό ψαρονέφρι «Cerdo de Teruel» με δαμάσκηνα και κουκουνάρι από το El Gran Libro de la Cocina Aragonesa (Ο μεγάλος οδηγός μαγειρικής της Αραγονίας) (Aneto Publicaciones, SL, 2011) που δημοσιεύτηκε στην ενότητα φαγητών και ποτών του RedAragón, μιας διαδικτυακής πύλης για την περιοχή της Αραγονίας.
Οι σεφ επίσης μοιράζονται συνταγές όπως η μυστική συνταγή για το χοιρινό «Cerdo de Teruel» με μελιτζάνα και σάλτσα λευκής σοκολάτας [σε έναν ιστότοπο προώθησης των φαγητών της Αραγονίας που ονομάζεται Comparte el Secreto.
Aragón, alimentos nobles (Μοιράσου το μυστικό: Εκλεκτά πιάτα Αραγονίας)] και τα εμπνευσμένα από τον Altamiras χοιρινά μάγουλα «Cerdo de Teruel» (ο χαρακτηρισμός «εμπνευσμένα από τον Altamiras» αναφέρεται στον μοναχό και σεφ του 18ου αιώνα Juan Altamiras) (ενότητα φαγητών και ποτών της εφημερίδας Heraldo).
Η ξεχωριστή θέση του «Cerdo de Teruel» απηχείται και στα μέσα ενημέρωσης: — Η καλής ποιότητας διατροφή που χορηγείται στους χοίρους που χρησιμοποιούνται για την παρασκευή προϊόντων με την ονομασία προέλευσης «Jamón de Teruel» έχει ως αποτέλεσμα να λαμβάνονται όχι μόνο εξαιρετικά χοιρομέρια αλλά και νωπό κρέας κορυφαίας ποιότητας, χρώματος βαθυρόδινου, με λεπτή γεύση, καθώς και τρυφερή και ιδιαίτερα χυμώδη σύσταση [2011, Indisa· 2014, A la carta para dos, (Τραπέζι για δύο à la carte)]· — Ποιότητα, παραγωγή και εμπορία του χοιρινού Teruel [2016, 'Aragón hoy' («Αραγονία σήμερα»)].
Η άριστη φήμη του «Cerdo de Teruel» το έφερε στο προσκήνιο πολλών εκδηλώσεων με την πάροδο του χρόνου.
Σε πολλές περιπτώσεις το «Cerdo de Teruel» διαδραμάτισε σημαντικό ρόλο στον μαγειρικό διαγωνισμό Teruel Gusto Mudéjar (Γεύσεις Mudejar), ο οποίος διεξάγεται από το 2006 και έχει ως κύρια δράση του έναν εθνικό διαγωνισμό που επικεντρώνεται στη μαγειρική με «γεύση Mudejar».
Η συνταγή την οποία κλήθηκαν να αποδώσουν εκ νέου οι επαγγελματίες σεφ και οι ανερχόμενοι αστέρες της γαστρονομίας κατά την έκτη διοργάνωση αυτής της γαστρονομικής εκδήλωσης ήταν οι γεμιστές πατάτες Cella με «Cerdo de Teruel» και μαύρη τρούφα Périgord (Tuber melanosporum).
Το 2012 διεξήχθη η πρώτη Jornada Gastronómica de Cerdo de Teruel, ένα φεστιβάλ για το «Cerdo de Teruel» στο οποίο συμμετείχαν περισσότερες από 40 εγκαταστάσεις της επαρχίας Teruel.
Το σύνθημα της εκδήλωσης ήταν: «Μια νέα όψη του χοιρινού.
Άλλοι τρόποι να απολαύσετε το γαστρονομικό ταξίδι και πολλά άλλα...».
Το 2020 το «Cerdo de Teruel» συμμετείχε στη διεθνή έκθεση «Madrid Fusión» ως σήμα ποιότητας: Το χοιρινό «Cerdo de Teruel» στην έκθεση τροφίμων και ποτών Madrid Fusión (εφημερίδα La Comarca).
Όλα τα παραπάνω —και ιδίως η επιθυμία να διαφυλάξουν ένα προϊόν με ισχυρούς τοπικούς δεσμούς— οδήγησαν τους παραγωγούς να ιδρύσουν την Ένωση Παραγωγών «Cerdo de Teruel» με στόχο την προστασία της φήμης του προϊόντος, τη διασφάλιση της σωστής ενημέρωσης των καταναλωτών, καθώς και τη διαχείριση της παραγωγής του χοιρινού κρέατος «Cerdo de Teruel».